CELEX: 32005D0012
Language: sk
Date: 2004-12-20 00:00:00
Title: 2005/12/ES:Rozhodnutie Rady z 20. decembra 2004, ktorým sa mení a dopĺňa rozhodnutie 1999/847/ES, pokiaľ ide o predĺženie platnosti Akčného programu Spoločenstva v oblasti civilnej ochranyText s významom pre EHP

8.1.2005   
            
            
               SK
            
            
               Úradný vestník Európskej únie
            
            
               L 6/7
            
         
      ROZHODNUTIE RADY
   
   z 20. decembra 2004,
   ktorým sa mení a dopĺňa rozhodnutie 1999/847/ES, pokiaľ ide o predĺženie platnosti Akčného programu Spoločenstva v oblasti civilnej ochrany
   (Text s významom pre EHP)
   (2005/12/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 308,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:
   
               (1)
            
            
               Rozhodnutím Rady 1999/847/ES z 9. decembra 1999, ktorým sa ustanovuje Akčný program Spoločenstva v oblasti civilnej ochrany (2), bola na obdobie od 1. januára 2000 do 31. decembra 2004 stanovená akcia Spoločenstva v oblasti prevencie, pripravenosti a schopnosti reagovať na prírodné a človekom spôsobené katastrofy na zemi aj na mori.
            
         
               (2)
            
            
               Nedávne udalosti, ako napríklad záplavy v strednej a východnej Európe v lete 2002, havária tankeru Prestige v Španielsku v novembri 2002, ako aj vlna horúčav a rozsiahle lesné požiare v južnej Európe v lete v 2003 potvrdzujú, že by sa malo pokračovať s akciou v oblasti civilnej ochrany vykonávanou na úrovni Spoločenstva v súlade s rozhodnutím 1999/847/ES.
            
         
               (3)
            
            
               S cieľom vyhnúť sa prerušeniu medzi dňom skončenia platnosti rozhodnutia 1999/847/ES a dátumom uplatňovania nového právneho základu je potrebné predĺžiť akčný program ustanovený rozhodnutím 1999/847/ES na obdobie dvoch rokov.
            
         
               (4)
            
            
               Rozhodnutie 1999/847/ES by sa preto malo zodpovedajúcim spôsobom zmeniť a doplniť,
            
         PRIJALA TOTO ROZHODNUTIE:
   Článok 1
   Rozhodnutie 1999/847/ES sa týmto mení a dopĺňa takto:
   
               a)
            
            
               v článku 1 ods. 1 sa dátum „31. decembra 2004“ nahrádza dátumom „31. decembra 2006“;
            
         
               b)
            
            
               prvý pododsek článku 2 ods. 3 sa nahrádza takto:
               „Finančná referenčná suma na realizáciu tohto programu je 7,5 milióna EUR na obdobie od 1. januára 2000 do 31. decembra 2004 a 4 milióny EUR na obdobie od 1. januára 2005 do 31. decembra 2006.“
            
         Článok 2
   Toto rozhodnutie je určené členským štátom.
   
      V Bruseli 20. decembra 2004
      
         
            Za Radu
         
         
            predseda
         
         P. VAN GEEL
         
      
   
   
      (1)  Stanovisko doručené 15. decembra 2004 (zatiaľ neuverejnené v úradnom vestníku).
   
      (2)  Ú. v. ES L 327, 21.12.1999, s. 53.